Utgangspunktet da Miljøpakken ble vedtatt i 2009 var at CO2 utslipp skulle reduseres med 20% innen 2018 samt øke andelen som benyttet seg av miljøvennlig transport. For å klare dette skulle det iverksettes ulike prosjekter innen byutvikling, miljø og trafikkforhold. Miljøpakken ble forlenget i 2013, 2018 og nå senest i juni 2023, og omfatter nå Trondheim, Stjørdal, Melhus og Malvik i tillegg til Skaun og Orkland. Styringsmålet er blitt til nullvekst i personbiltrafikken innen 2029 sammenlignet med 2019-nivå.